Papiro de Rhind

O papiro de Rhind é un papiro exipcio datado no 1650 a.C. Xuntamente co papiro de Moscova é o documento matemático máis importante do Antigo Exipto. É un documento de carácter didáctico que contén diversos problemas matemáticos.

Está redactado en escritura hierática e mide uns seis metros de lonxitude por 32 cm de largo, e está escrito polas dúas caras, encontrándose en bo estado de conservación. O texto, escrito durante o reinado de Apofis I, é copia dun documento do século XIX a. C. da época de Amenemhat III.Sánchez Rodríguez, Ángel (2000), páx. 145.

É unha copia realizada por un escriba chamado Ahmes pola que tamén se coñece como papiro de Ahmes.

 Historia 
Foi escrito polo escriba Ahmes a mediados do século XVI a. C., a partir de textos de trescentos anos de antigüidade, segundo relata Ahmes ao principio do texto.Sánchez Rodríguez, Ángel (2000), páxs. 144-5.

O papiro encontrouse no século XIX, xunto a un rolo de coiro, entre as ruínas dunha edificación próxima ao Ramesseum, e adquirido por Henry Rhind, un anticuario escocés, en 1858, en Luxor (Exipto), e por iso leva o nome de Rhind. 
O documento componse de 14 láminas, duns 40 por 32 cm, e está dividido en tres partes. A parte principal, dous fragmentos, custódianse desde 1865 no Museo Británico de Londres (os papiros EA 10057 e EA 10058), aínda que non están expostos ao público; o outro fragmento está no Museo de Brooklyn de Nova York (o 37.1784E).

 Contido 
miniatura|Fragmento do papiro de Rhind

Os antigos exipcios coñecían as fraccións, pero non realizaban o cálculo de fraccións como o coñecemos hoxe, pois escribían os números fraccionarios como suma de fraccións unitarias, é dicir, fraccións co número 1 no numerador.Este tipo de sumas son coñecidas hoxe como fraccións exipcias.

Para eles, o concepto de  non existía e representábano coa notación actual da forma . Ademais, antes de cada problema, descríbense dúas táboas de descomposición de fraccións para facilitar os cálculos dos problemas posteriores. Na primeira aparecen os valores de fraccións do tipo  con n = 1, 2..., 10. Na segunda, máis extensa, descríbense as fraccións  con n senario e n = 5, 7..., 101.

Os resultados poden chegar a ser tan complicados como, por exemplo:

O texto contén 87 problemas matemáticos con cuestións aritméticas básicas, fraccións, cálculo de áreas, volumes, progresións, reparticións proporcionais, regras de tres, ecuacións lineais e trigonometría básica.

De acordo co contido do papiro publicado por Richard J. Gillins en Mathematics in the Time of the Pharaons podémolos clasificar en:

 operacións con números racionais enteiros e fraccionarios (1 a 23, 47, 80, 81);
 resolución de ecuacións de primeiro grao (24 a 27, 30 a 38);
 problemas de "pensar un número..." (28, 29);
 progresións aritméticas (39, 40 e 64);
 volumes, capacidades e poliedros (41 a 46, 56 a 60);
 áreas de figuras planas (48 a 55);
 regra para obter os 2/3 de números pares (61 e 61B);
 proporcións (62, 63, 65 a 68);
 progresións xeométricas (79);
 varios (80 a 87).Sanchez Rodriguez, Ángel (2000) pp. 145-6.

 Notas 

 Véxase tamén 
 Bibliografía 
 Couchoud, Sylvia (2004): Mathématiques Égyptiennes. Recherches sur les connaissances mathématiques de l’Égypte pharaonique. Paris: Éditions Le Léopard d’Or. ISBN 2-863777-118-3.
 Gillings, Richard J. (1972): Mathematics in the Time of the Pharaohs. Boston, MA: MIT Press. ISBN 0-262-07045-6.
 Peet, T. E. (1923): "Arithmetic in the Middle Kingdom", in J. Egyptian Arch. 9, 91-95, 1923 (Edición moderna do Papiro de Rhind).
 Sánchez Rodríguez, Ángel (2000): Astronomía y matemáticas en el antiguo Egipto. Medellín, Colombia: Aldebarán. ISBN 84-95414-08-2.

 Outros artigos 
 Papiro de Moscova.
 Papiros Kahun.

 Ligazóns externas 
 Museo Británico de Londres . Consultada o 11-11-20011.
 Museo de Brooklyn de Nova York  . Consultada o 11-11-2011. 
 ¿Qué son las fracciones? (Papiro de Rhind) . Consultada o 11-11-2011.
 Fraccións exipcias . Consultada o 11-11-2011.
 Allen, Don.: Summary of Egyptian Mathematics  . Consultada o 11-11-2011.
 O'Connor e Robertson, (2000): Mathematics in Egyptian Papyri . Consultada o 11-11-2011.
 Truman State University, Math and Computer Science Division. Mathematics and the Liberal Arts: Ancient Egypt . Consultada o 11-11-2011.
 Williams, Scott W. Mathematicians of the African Diaspora ; contén unha páxina sobre os papiros matemáticos exipcios Egyptian Mathematics Papyri . Consultadas o 11-11-2011.
 Zahrt, Kim R. W. Thoughts on Ancient Egyptian Mathematics . Consultada o 11-11-2011.

Categoría:Historia das matemáticas
Categoría:Antigo Exipto
Categoría:Historia da ciencia
Categoría:Coleccións do Museo Británico
Categoría:-1650